ประกาศคณะรักษาความสงบแห่งชาติ ฉบับที่ ๒๒/๒๕๕๗

เพื่อให้การบริหารราชการแผ่นดินของคณะรักษาความสงบแห่งชาติเป็นไปด้วยความเรียบร้อย เกิดประสิทธิภาพและประสิทธิผลสูงสุด จึงกำหนดส่วนงาน อำนาจหน้าที่ และความรับผิดชอบดังนี้
๑. การจัดส่วนงาน แบ่งเป็น ๓ ระดับ คือ
 ๑.๑ ระดับนโยบาย: ได้แก่
 ๑.๑.๑ คณะรักษาความสงบแห่งชาติ ประกอบด้วย หัวหน้าคณะรักษาความสงบแห่งชาติ รองหัวหน้าคณะฯ ๔ ท่าน และเลขาธิการฯ ๑ ท่าน
 ๑.๑.๒ คณะที่ปรึกษาและประสานงานด้านความมั่นคง
 ๑.๒ ระดับแปลงนโยบายไปสู่การปฏิบัติ: ได้แก่
 ๑.๒.๑ ฝ่ายความมั่นคง
 ๑.๒.๒ ฝ่ายเศรษฐกิจ
 ๑.๒.๓ ฝ่ายสังคมจิตวิทยา
 ๑.๒.๔ ฝ่ายกฎหมายและกระบวนการยุติธรรม
 ๑.๒.๕ ฝ่ายกิจการพิเศษ
 ๑.๒.๖ ส่วนงานขึ้นตรง หัวหน้าคณะรักษาความสงบแห่งชาติ
 ๑.๓ ระดับปฏิบัติ: ได้แก่ ส่วนราชการขึ้นตรงต่อ คณะรักษาความสงบแห่งชาติ ประกอบด้วย
 ๑.๓.๑ กระทรวง ทบวง กรม และส่วนราชการที่ขึ้นตรงต่อ หัวหน้าคณะฯ
 ๑.๓.๒ กองกำลังรักษาความสงบเรียบร้อย
๒. อำนาจหน้าที่ ให้แต่ละส่วนงานมีหน้าที่ดังนี้
 ๒.๑ ระดับนโยบาย
 ๒.๑.๑ คณะรักษาความสงบแห่งชาติ มีหน้าที่ กำหนดนโยบายการบริหารราชการแผ่นดินทั้งนโยบายเฉพาะหน้า และนโยบายระยะยาว เพื่อให้ส่วนงานระดับแปลงนโยบายไปสู่การปฏิบัติ และระดับปฏิบัตินำไปดำเนินการให้เป็นไปตามนโยบายที่กำหนดไว้
 ๒.๑.๒ คณะที่ปรึกษาและประสานงานด้านความมั่นคง มีหน้าที่ให้คำแนะนำต่อคณะรักษาความสงบแห่งชาติ ตามที่คณะรักษาความสงบแห่งชาติร้องขอ หรือที่ริเริ่มขึ้นเอง
 ๒.๒ ระดับแปลงนโยบายไปสู่การปฏิบัติมีหน้าที่ อำนวยการ ควบคุม กำกับดูแลการปฏิบัติราชการของกระทรวง ทบวง กรม ส่วนราชการ ที่เกี่ยวข้องตามความรับผิดชอบ ให้เป็นไปตามนโยบายที่คณะรักษาความสงบแห่งชาติกำหนด
 ๒.๓ ระดับปฏิบัติมีหน้าที่ ปฏิบัติราชการ ตามนโยบานที่คณะรักษาความสงบแห่งชาติกำหนด
๓. การแบ่งมอบความรับผิดชอบ
 ๓.๑ สำนักเลขาธิการคณะรักษาความสงบแห่งชาติ: มี พลเอก อุดมเดช สีตบุตร เลขาธิการคณะรักษาความสงบแห่งชาติเป็นผู้บังคับบัญชาสูงสุด รับผิดชอบหน่วยงาน/ส่วนราชการ ที่ขึ้นตรงต่อหัวหน้าคณะรักษาความสงบแห่งชาติ และหน่วยงาน/ส่วนราชการที่มิได้กำหนดไว้ในประกาศฉบับนี้ รวมทั้งกำกับดูแลการปฏิบัติงานทั้งปวงของคณะรักษาความสงบแห่งชาติ โดยมี พลโท ชาติอุดม ดิตถะสิริ รองเสนาธิการทหารบก เป็นรองเลขาธิการคณะรักษาความสงบแห่งชาติ
 ๓.๒ กองกำลังรักษาความสงบเรียบร้อย: มีแม่ทัพภาคที่ ๑ เป็นผู้บัญชาการกองกำลังรักษาความสงบเรียบร้อย มีหน่วยงานในบังคับบัญชาประกอบด้วย กองกำลังรักษาความสงบเรียบร้อยกองทัพภาคที่ ๑–๔ (กำลังของกองทัพไทย เหล่าทัพ และสำนักงานตำรวจแห่งชาติ ขึ้นควบคุมทางยุทธการ)
 ๓.๓ ฝ่ายความมั่นคง: มี พลเอก ธนะศักดิ์ ปฏิมาประกร รองหัวหน้าคณะรักษาความสงบแห่งชาติ เป็นหัวหน้าฝ่ายความมั่นคง และมี พลเอก อักษรา เกิดผล เสนาธิการทหารบก เป็นรองหัวหน้าฝ่ายความมั่นคง มีหน่วยงาน/ส่วนราชการในความรับผิดชอบ รวม ๔ หน่วยงาน ได้แก่
 - กระทรวงกลาโหม
 - กระทรวงมหาดไทย
 - กระทรวงวเทคโนโลยีสารสนเทศและการสื่อสาร
 - กระทรวงการต่างประเทศ
 ๓.๔ ฝ่ายสังคมจิตวิทยา: มี พลเรือเอก ณรงค์ พิพัฒนาศัย รองหัวหน้าคณะรักษาความสงบแห่งชาติ เป็นหัวหน้าฝ่ายสังคมจิตวิทยา และมี พลโท สุรเชษฐ์ ชัยวงศ์ รองเสนาธิการทหารบก เป็นรองหัวหน้าฝ่ายสังคมจิตวิทยา มีหน่วยงาน/ส่วนราชการในความรับผิดชอบ รวม ๗ หน่วยงาน คือ
 - กระทรวงทรัพยากรธรรมชาติและสิ่งแวดล้อม
 - กระทรวงศึกษาธิการ
 - กระทรวงสาธารณสุข
 - กระทรวงวิทยาศาสตร์และเทคโนโลยี
 - กระทรวงวัฒนธรรม
 - กระทรวงการพัฒนาสังคมและความมั่นคงของมนุษย์
 - กระทรวงการท่องเที่ยวและกีฬา
 ๓.๕ ฝ่ายเศรษฐกิจ: มี พลเอก ประจิน จั่นตอง รองหัวหน้าคณะรักษาความสงบแห่งชาติ เป็นหัวหน้าฝ่ายเศรษฐกิจ และมี พลเอก ฉัตรชัย สาริกัลยะ ผู้ช่วยผู้บัญชาการทหารบก เป็นรองหัวหน้าฝ่ายเศรษฐกิจ มีหน่วยงาน/ส่วนราชการในความรับผิดชอบ รวม ๗ หน่วยงาน ได้แก่
 - กระทรวงการคลัง
 - กระทรวงพาณิชย์
 - กระทรวงอุตสาหกรรม
 - กระทรวงเกษตรและสหกรณ์
 - กระทรวงพลังงาน
 - กระทรวงแรงงาน
 - กระทรวงคมนาคม
 ๓.๖ ฝ่ายกฎหมายและกระบวนการยุติธรรม: มี พลเอก ไพบูลย์ คุ้มฉายา ผู้ช่วยผู้บัญชาการทหารบก เป็นหัวหน้าฝ่ายกฎหมายและกระบวนการยุติธรรม และมี พลโท ฉัตรเฉลิม เฉลิมสุข รองเสนาธิการทหารบก เป็นรองหัวหน้าฝ่ายกฎหมายและกระบวนการยุติธรรม มีหน่วยงาน/ส่วนราชการในความรับผิดชอบ จำนวน ๓ หน่วยงาน ได้แก่
 - กระทรวงยุติธรรม
 - สำนักงานอัยการสูงสุด
 - สำนักงานป้องกันและปราบปรามการฟอกเงิน
 ๓.๗ ฝ่ายกิจการพิเศษ: มี พลตำรวจเอก อดุลย์ แสงสิงห์แก้ว รองหัวหน้าคณะรักษาความสงบแห่งชาติเป็น หัวหน้าฝ่ายกิจการพิเศษ และมี พลโท สุชาติ หนองบัว ผู้ช่วยเสนาธิการทหารบกฝ่ายกำลังพลเป็น รองหัวหน้าฝ่ายกิจการพิเศษ มีหน่วยงานและส่วนราชการ ในความรับผิดชอบ จำนวน ๒๐ หน่วยงาน ได้แก่
 - สำนักเลขาธิการนายกรัฐมนตรี (สลน.)
 - สำนักเลขาธิการคณะรัฐมนตรี (สลค.)
 - สำนักงานคณะกรรมการกฤษฎีกา
 - สำนักงานคณะกรรมการข้าราชการพลเรือน (ก.พ.)
 - สำนักงานคณะกรรมการพัฒนาการเศรษฐกิจและสังคมแห่งชาติ (สศช.)
 - สำนักงานคณะกรรมการพัฒนาระบบราชการ (ก.พ.ร.)
 - สำนักงานปลัดสำนักนายกรัฐมนตรี (สปน.)
 - กรมประชาสัมพันธ์ (กปส.)
 - สำนักงานคณะกรรมการคุ้มครองผู้บริโภค (สคบ.)
 - สำนักนายกรัฐมนตรี
 - สำนักราชเลขาธิการ
 - สำนักพระราชวัง
 - สำนักงานพระพุทธศาสนาแห่งชาติ
 - สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ
 - สำนักงานกองทุนสนับสนุนการวิจัย
 - ราชบัณฑิตสถาน
 - สำนักงานคณะกรรมการวิจัยแห่งชาติ
 - สำนักงานเลขาธิการสภาผู้แทนราษฎร
 - สำนักงานเลขาธิการวุฒิสภา
 - สำนักรับรองมาตรฐานและประเมิน
 ๓.๘ ส่วนงานขึ้นตรงกับหัวหน้าคณะรักษาความสงบแห่งชาติ จำนวน ๕ หน่วยงาน ได้แก่
 - กองอำนวยการรัฏษาความมั่นคงภายในราชอาณาจักร
 - สำนักงานตำรวจแห่งชาติ
 - สำนักงานสภาความมั่นคงแห่งชาติ
 - สำนักข่าวกรองแห่งชาติ
 - สำนักงบประมาณ